# Pályázati felhívás Angol nyelv szakos – Informatika szakos oktatói munkakör betöltésére

**A Siófoki Szakképzési Centrum** a szakképzésről szóló 2019. évi LXXX. törvény alapján pályázatot hirdet **Angol nyelv szakos – Informatika szakos oktató** munkakör betöltésére.

**Foglalkoztatás időtartama, jellege**: határozott idejű, részmunkaidős munkaviszony.

**A munkavégzés elsődleges helye:** Siófoki SZC Mathiász János Technikum és Gimnázium
8630 Balatonboglár, Szabadság u. 41.

A munkakör jellegéből eredően a munkát átmenetileg ettől eltérő munkahelyen is szükséges végezni, melynek részletes szabályait az Mt. tartalmazza.

# A munkakörbe tartozó lényeges feladatok:

Angol nyelv, szakmai idegennyelv tantárgyak oktatása, érettségi felkészítés

Szakmai informatikai tantárgyak (szoftverfejlesztő- tesztelő) oktatása, érettségi felkészítés

# Munkabér:

Megegyezés szerint (A szakképzésről szóló 2019. évi LXXX. törvény és a munka törvénykönyvéről szóló 2012. évi I. törvény munkavállalókra vonatkozó rendelkezései alapján.).

# Pályázati feltételek:

A pályázónak a szakképzésről szóló 2019. évi LXXX. törvény 47. § (1) bekezdése, valamint a szakképzésről szóló törvény végrehajtásáról szóló 12/2020. (II. 7.) Korm. rendelet 134. § (1) bekezdésének megfelelően az alábbi feltételeknek kell megfelelnie:

– a szakképző intézményben oktatói munkakör betöltéséhez szükséges, jogszabály által előírt felsőfokú szakirányú végzettség,

* büntetlen előélet,
* cselekvőképesség,
* a pályázó nem állhat a tevékenység folytatását kizáró foglalkozástól való eltiltás hatálya alatt,
* a pályázó nem állhat állam elleni bűncselekmény, igazságszolgáltatás elleni bűncselekmény, korrupciós bűncselekmény vagy közélet tisztasága, valamint a nemzetközi közélet tisztasága elleni bűncselekmény, hivatali bűncselekmény, illetve közbizalom elleni bűncselekmény miatt indult büntetőeljárás hatálya alatt.

# A pályázat részeként benyújtandó iratok, igazolások:

* Europass szakmai önéletrajz (lehetőség szerint fényképes, a foglalkoztatási jogviszonyok pontos megjelölésével),
* az álláshely betöltéséhez szükséges iskolai végzettség, szakképzettség, meglétét igazoló okmányok hiteles másolata,
* 90 napnál nem régebbi hatósági erkölcsi bizonyítvány,
* motivációs levél (maximum 1 oldal terjedelemben, a bérigény megjelölésével),
* A pályázat mellékletét képező adatkezeléssel összefüggő nyilatkozat és nyilatkozat cselekvőképességről.

# A munkakör betölthetőségének időpontja:

A munkakör legkorábban **2025. augusztus 25.** napjától tölthető be.

# A pályázat benyújtásának határideje: 2025. augusztus 10.

A pályázati kiírással kapcsolatosan további információt Szabó Sándorné igazgató nyújt a +3630/8694980-as telefonszámon, illetve az igazgato.mathiasz@siofokiszc.hu e-mail címen.

# A pályázatok benyújtásának módja:

A pályázatot kizárólag elektronikus formában a centrum@siofokiszc.hu, illetve az igazgato.mathiasz@siofokiszc.hu e-mail címre kérjük elküldeni.

Az elektronikus úton eljuttatott pályázati portfólió felsorolt elemeit a pályázati csomagnak

**pdf** formátumban, külön fájlban, tartalomra utaló fájlnévvel kell tartalmaznia.

# Pályázat elbírálásának határideje: 2025. augusztus 12.

#  A pályázati kiírás közzétételének helye:

* szakképző intézmény honlapja

A munkáltatóval kapcsolatban további információt a [www.siofokiszc.hu](http://www.siofokiszc.hu/) honlapon szerezhet.

A pályázati kiírás visszavonására, valamint a pályázati eljárás érvénytelenné nyilvánítására vonatkozó jogát a főigazgató fenntartja.

A pályázó a jelen kiírás valamennyi feltételét magára kötelezőnek fogadja el.

# Adatkezelési tájékoztató a pályázati anyagok, önéletrajzok kezeléséről

Tisztelt Pályázó!

A pályázati anyag, így az önéletrajzban megadott személyes adatai kezelésnek megkezdése előtt – személyes adatainak kezelésével kapcsolatban - az alábbiakról tájékoztatjuk.

Az adatkezelés hozzájáruláson alapul, hozzájáruló nyilatkozatában foglaltakkal Ön kifejezetten, írásban hozzájárul az önéletrajzában és a pályázathoz csatolt dokumentumokban foglalt valamennyi személyes adatának kezeléséhez.

A pályázatok elbírálásával kapcsolatos adatkezelésre a fentiek mellett az alábbi adatkezelési tájékoztató az irányadó.

## Az adatkezelés célja

A Siófoki SZC Mathiász János Technikum és Gimnáziumban betöltendő állásra történő jelentkezés, a kiválasztási eljárásban való részvétel.

## Az adatkezelés jogalapja

A Pályázó önkéntes hozzájárulása (GDPR 6. cikk (1) (a)), amelyet nyilatkozat kitöltésével és a pályázathoz csatolásával tesz meg.

## A kezelt adatok köre

Az önéletrajzban és a pályázathoz csatolt dokumentumokban feltüntetett személyes adatok, többek között: név, lakcím, e-mail cím, születési adatok, fénykép, önéletrajzban szereplő egyéb személyes adatok, motivációs levél, továbbá egyéb kísérő dokumentumok és az abban megadott személyes adatok.

## A személyes adatok tárolásának ideje

A pályázati anyagból megismert személyes adatokat a Siófoki Szakképzési Centrum a jogviszony létesítése és fennállása esetén a jogviszony megszűnéséig/megszüntetéséig kezeli. A hatósági erkölcsi bizonyítványból megismert személyes adatokat a Siófoki Szakképzési Centrum a munkaviszony létesítéséről meghozott döntés időpontjáig, vagy – munkaviszony létesítése esetén – annak megszűnéséig vagy megszüntetéséig kezeli.

Amennyiben nem a Pályázó került kiválasztásra a Siófoki Szakképzési Centrum a személyes adatokat a Pályázó hozzájárulásának visszavonásáig, de legfeljebb a pályázati eljárás lezárását (azaz a munkaszerződés megkötésének napját vagy a pályázati eljárás eredménytelenségének megállapítása napját) követő munkanapig kezeli és a lezárást követő munkanapon törli.

Ugyanakkor amennyiben a Pályázó ehhez kifejezett hozzájárulását adja, a pályázattal kapcsolatos személyes adatait a Siófoki Szakképzési Centrum a pályázat benyújtásától számított 12 hónapig tovább kezeli, betöltendő állásra történő jelentkezés, a kiválasztási eljárásban való részvétel céljából. Ha a pályázó nem járul hozzá, pályázati anyaga megsemmisítésre kerül.

Az adatkezelésről szóló hozzájáruló nyilatkozatát Pályázó az igazgato.mathiasz@siofokiszc.hu e-mail címre küldött levelében tudja visszavonni. A hozzájárulás visszavonása esetén a pályázati anyagot a Siófoki Szakképzési Centrum a kiválasztási adatbázisból haladéktalanul törli.

Tájékoztatjuk, hogy az önéletrajzok kezelése kapcsán a Siófoki Szakképzési Centrum adatfeldolgozót nem vesz igénybe. Az önéletrajzban megadott személyes adatokat kizárólag az erre a feladatra felhatalmazott, kijelölt munkatársak kezelik. A beérkezett álláspályázatok és önéletrajzok biztonságos tarolásáról és őrzéséről a Siófoki Szakképzési Centrum kiemelten gondoskodik.

## A Pályázókat az önéletrajzban szereplő személyes adatok kezelésével kapcsolatban az alábbi jogok illetik meg

A Pályázó az adatkezelés során bármikor kérheti a rá vonatkozó adatokhoz való hozzáférését, a pályázati anyaggal és az önéletrajzzal kapcsolatos adatairól az adathordozhatósághoz való jog biztosítása alapján bármikor másolatot kérhet, valamint bármikor kérheti az önéletrajzzal megadott személyes adatainak törlését is.

Tájékoztatjuk továbbá a Pályázót arról, hogy személyes adatai kezeléséről bármikor tájékoztatást kérhet a Siófoki Szakképzési Centrumtól. Amennyiben hozzájárul ahhoz, hogy a pályázati anyagban szereplő személyes adatait az adott munkakör betöltését követően is kezelje a Siófoki Szakképzési Centrum, úgy a Pályázó bármikor kérheti a pályázati anyagban megadott személyes adatainak helyesbítését, illetve kezelésének korlátozását, továbbá tiltakozhat személyes adatainak kezelése ellen.

A Pályázókat megillető jogorvoslat kapcsán tájékoztatjuk, hogy jogsértés észlelése eseten a Siófoki Szakképzési Centrumban Horváth Péter főigazgatóhoz, vagy az intézmény adatvédelmi tisztviselőjéhez fordulhat ügyének kivizsgálása céljából.

Jogorvoslati lehetőséggel, panasszal a Nemzeti Adatvédelmi és Információszabadság Hatóságnál lehet élni:

Név: Nemzeti Adatvédelmi és Információszabadság Hatóság Székhely: 1125 Budapest, Szilágyi Erzsébet fasor 22/C.

Postacím: 1530 Budapest, Pf. 5. Honlap: [http://www.naih.hu](http://www.naih.hu/)

Telefon: 06-1/391-1400

Telefax: 06-1/391-1410

E-mail: ugyfelszolgalat@naih.hu Az adatkezelő neve és adatai:

Adatkezelő: Siófoki Szakképzési Centrum, illetve annak tagintézményei Címe: 8600 Siófok Kálmán Imre sétány 3.

Levelezési cím: 8601 Siófok, Pf.: 127. e-mail cím: centrum@siofokiszc.hu honlap: [www.siofokiszc.hu](http://www.siofokiszc.hu/)

OM azonosító: 203050

Adószám: 15832128-2-14

Képviseli: főigazgató.

Alulírott ............................. (szül. hely, idő: ..........................., anyja születési neve:

...............................) Siófoki SZC Mathiász János Technikum és Gimnázium oktatói álláspályázata kapcsán az „Adatkezelési tájékoztató a pályázati anyagok, önéletrajzok kezeléséről” című tájékoztatást megismertem, elfogadom, az abban foglalt adatkezeléseket tudomásul vettem és az alábbiak szerint nyilatkozom:

Hozzájárulok ahhoz, hogy az általam benyújtott pályázati anyagot az eljárásban résztvevők megismerhessék.

A pályázat eredményességétől függetlenül a pályázati anyagomnak a pályázati eljárást követő adatvédelmi tájékoztató szerinti megőrzéséhez és adataimnak a Siófoki Szakképzési Centrum adatbázisában történő̋ rögzítéséhez

hozzájárulok nem járulok hozzá.

*(a kívánt válasz aláhúzandó)*

Kelt:..................................

pályázó aláírása

cselekvőképességről

Alulírott (név) nyilatkozom, hogy a 2013. évi V.

törvény a Polgári Törvénykönyv második részben foglaltak alapján az alábbi vonatkozik rám:

1. 2:8. § cselekvőképes személy
2. 2:19. § cselekvőképességében részlegesen korlátozott személy
3. 2:21. § cselekvőképesség teljes korlátozása alatt álló személy

(a kívánt válasz aláhúzandó)

Kijelentem, hogy a fenti nyilatkozatban foglaltak a valóságnak megfelelnek.

Kelt:..................................

pályázó aláírása

A cselekvőképesség fogalmának meghatározását részletesebben a 2013. évi V. törvény - a Polgári Törvénykönyvről - Második része tartalmazza.